มันนี่ทูเดย์
ธนาคารซีไอเอ็มบี ไทย มอบของขวัญเดือนแห่งวันพ่อด้วยบัญชีเงินฝากประจำซีเนียร์ ฝากประจำระยะเวลา 12 เดือน
5 ธ.ค. 2558

เงินฝากสูงอายุ
ธนาคารซีไอเอ็มบี ไทย มอบของขวัญเดือนแห่งวันพ่อด้วยบัญชีเงินฝากประจำซีเนียร์ ฝากประจำระยะเวลา 12 เดือน สำหรับผู้ที่มีอายุ 55 ปีขึ้นไป ดอกเบี้ย 2.15% ไม่ต้องเสียภาษีดอกเบี้ยเงินฝาก รับฝากขั้นต่ำ 1 หมื่นบาท สูงสุดไม่เกิน 1 ล้านบาท สามารถเลือกรับดอกเบี้ยเป็นรายเดือน หรือเมื่อครบกำหนดระยะเวลาฝากก็ได้ เหมาะสำหรับคนวัยเกษียณเพราะเป็นเงินฝากที่ได้รับดอกเบี้ยเต็มๆ โดยไม่ต้องเสียเงินฝาก จึงอยากเชิญชวนลูกๆ หลานๆ พาคุณพ่อคุณแม่มาเปิดบัญชีเพื่อรับสิทธิประโยชน์ของบัญชีเงินฝากประเภทนี้กัน ลูกค้าที่สนใจสามารถสมัครได้ตั้งแต่วันนี้-31 ธ.ค. 2558
เอาใจผู้ถือบัตร
น.ส.สุดฤทัย ทองสอง ผู้อำนวยการฝ่ายอาวุโส ฝ่ายบริหารผลิตภัณฑ์และการตลาดบัตรเครดิตและบัตรเดบิต ธนาคารกสิกรไทย เปิดเผยว่า ธนาคารเปิดตัวแคมเปญ “กิน ช้อป ช้อป ครบ 7 วัน รับเครดิตเงินคืนสูงสุด 4,200 บาท” สำหรับลูกค้าบัตรเครดิตกสิกรไทยที่มียอดใช้จ่ายในแต่ละหมวดของร้านอาหารทั่วไทย ห้างสรรพสินค้าชื่อดังและซูเปอร์มาร์เก็ตชั้นนำตั้งแต่ 2,000 บาทขึ้นไป อย่างน้อย 7 วัน ในแต่ละเดือนจะได้รับเงินคืน 700 บาท โดยแต่ละหมวดได้รับเงินคืนสูงสุด 1,400 บาท ตั้งแต่วันนี้-31 ธ.ค. 2558
ขยายระยะเวลา
ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ขยายระยะเวลารับสมัครบุคคลเข้าดำรงตำแหน่งผู้ช่วยกรรมการผู้จัดการ ด้านร่วมลงทุน 1 ตำแหน่ง และ ตำแหน่งผู้ช่วยกรรมการผู้จัดการ ด้านทรัพยากรบุคคล 1 ตำแหน่ง ตั้งแต่วันนี้-15 ธ.ค.นี้ ผู้สนใจติดต่อขอรับใบสมัครได้ที่ฝ่ายทรัพยากรบุคคลอาคาร SME Bank Tower